Serious adverse events of ibuprofen after elective primary total hip and knee arthroplasties. The PERISAFE randomized clinical, placebo-controlled multicenter trial.
Independent Research Fund Denmark
Sjællands Universitetshospital - Køge
Non-steroid antiinflammatoriske lægemidler (NSAID) er hyppigt ordineret på global plan og bruges til behandling af akutte og kroniske smertetilstande. Disse lægemidler udgør en hjørnesten i smertebehandlingen efter kirurgi, og er med til at forbedre rehabiliteringen efter operationen. NSAID har imidlertid en række mulige alvorlige bivirkninger primært kendt ved længere tids brug, men som er utilstrækkeligt undersøgt ved kortere varende brug hos kirurgiske patienter efter operation. Dette gør det vanskeligt for patienter at give fuldt informeret samtykke til behandlingen. PERISAFE studiet er et blindet, multicenter, placebo-kontrolleret lodtrækningsforøg med 2328 patienter som er planlagt til at få kunstigt hofte- eller knæled. Studiet vil undersøge kortvarig behandling med ibuprofen (7 dage) sammenlignet med placebo. Øvrig smertestillende behandling besluttes af den behandlende læge. Patienterne vil blive fulgt op 90 dage efter kirurgi både via centrale registre, journaler og spørgeskemaer. Studiets primære formål er at se på andelen af alvorlige bivirkninger i forsøgets to grupper inden for 90 dage efter kirurgi. Projektet udføres på anæstesi- og ortopædkirurgiske afdelinger på minimum otte hospitaler i tre danske regioner. PERISAFE studiet er nødvendig for at kunne sikre god og sikker patientbehandling og forventes at have stor indflydelse på hvorvidt ibuprofen skal være en del af smertebehandlingen efter ortopædkirurgiske operationer både i DK og internationalt.
Research Projects (Max 10 MDKK) / DFF-Forskningsprojekt1 - Styrket klinisk og uafhængig forskning / grant